নরক
ধর্ম ও লোককথায় নরক একটি পরলৌকিক স্থান যা কোথাও যন্ত্রণাদায়ক শাস্তির জায়গা হিসেবে বর্ণিত। যেসব ধর্মের ঐশ্বরিক ইতিবৃত্ত রৈখিক (যেমন ইব্রাহিমীয় ধর্মসমূহ) সেসব ধর্মমতে প্রায়ই নরককে চিরস্থায়ী ঠিকানা হিসেবে বর্ণনা করা হয়। আবর্তনশীল ইতিবৃত্ত বিশিষ্ট ধর্মমতে (যেমন ভারতীয় ধর্মসমুহে) প্রায়ই নরককে দুই জন্ম বা অবতারত্বের অন্তর্বর্তী সময় হিসেবে বর্ণনা করা হয়। সাধারণত এসব ধর্মসংস্কৃতিতে নরকের অবস্থান অপর মাত্রায় কিংবা মাটির নিচে। কিছু ধর্মসংস্কৃতি যেসব পরকালকে পুরস্কার বা শাস্তির জায়গা হিসেবে বিবেচনা করে না সেসব ধর্মসংস্কৃতি নরককে কেবল প্রেতলোক (মৃতদের আবাসস্থল), কবর বা একটি অনির্ণেয় যায়গা হিসেবে বর্ণনা করে থাকে।